El transatlantego el xe el nome dato a łe grande nave che łe njien doparae par el tràfego de persone o beni. Ste navi łe navega longo predeterminae trate. I transatlanteghi inte ła majorìa de łe volte i njien doparai par trasportare on grando numaro de ojeti inte na volta soła par longhe trate e sojeti par on fato puramente economego, par ver el posto par tante persone e drento el spasio par emułare na spece de çità co tuti i servisi che ła połe dare ai so rexidenti, in sto caxo parò łe saria pì propiamente ciamae nave da croçera. Al contrario, łe nave doparae par far distanse curte, par exenpio par navegar inte on canałe, on lago o da na costa a na ìzoła là rente, le njien ciamae tragheti. L'età masima de difuxion dei transatlanteghi ła xe sta inte ła prima metà del XX secoło, co jera in pie ła prima guera mondiałe e i transatlanteghi i trasportava çentinari e miłiaia de poareti imigrati da l'Eoropa a l'america del nord . Iinte el 1939 tanti transatlanteghi i jera stai trasformai in nave trupa, par el trasporto de soldati in Eoropa e in Axia. Dopo ła segonda guera mondiałe i xe stai tuti ridàti ai so propietari de orixane. La soła conpagnia che ła arma on transatlantego e oncora in tel dì de oncò ła xe in servisio, ła xe la Cunard Line.